Diari Oficial de la Generalitat Valenciana


Sumari del DOGV 9217, del 17-11-2021 (2021/11374)

RESOLUCIÓ de 22 d'octubre de 2021, de la directora general del Sector Públic i Patrimoni, de terminació de l'expedient i declaració de la improcedència de declarar hereua la Generalitat Valenciana respecte de l'herència de Josefa Esperanza Redilla. ABI 186/2011.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11244


Data del document
:   22-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 d'octubre de 2021, de la directora general del Sector Públic i Patrimoni, de terminació de l'expedient i declaració de la improcedència de declarar hereua la Generalitat Valenciana respecte de l'herència de Josefa Esperanza Redilla. ABI 186/2011. [2021/11297]  
Antecedents de fet  
La Conselleria d'Hisenda i Model Econòmic va tindre coneixement per mitjà d'un escrit de l'empresa encarregada de l'administració de la comunitat de propietaris del carrer d'Azcárraga, núm. 28, de València, de la defunció de la propietària de la porta 8, María Josefa de la Esperanza Redilla, amb DNI \*\*\*\*905\*\*.  
Vist que mor el 15 de juliol de 2010, que consta empadronada als ajuntaments de València i Carlet i que no va atorgar testament, amb data 13 de febrer de 2017 la directora general del Sector Públic, Model Econòmic i Patrimoni, va signar la resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Amb data 10 de gener de 2019, la directora general del Sector Públic, Model Econòmic i Patrimoni va signar la resolució de terminació d'investigació prèvia i incoació de l'expedient de declaració administrativa d'hereus abintestat de la causant referenciada més amunt, que es va publicar en el DOGV de 28 de gener de 2019 i es va exposar al tauler d'edictes de l'Ajuntament de Carlet, del 17 de gener al 18 de febrer de 2019.  
Durant la investigació de l'actiu i passiu del cabal relicte, sent coneixedors de l'ocupació de l'immoble per un tercer, es remeten reiterats escrits sol·licitant amb quin dret s'ocupa l'immoble, sense que s'haja aclarit aquest extrem.  
Amb data 26 de juliol de 2021, es rep documentació aportada per Mercedes Zurrón Vilariño, en representació d'Antonio Esperanza Escriba, cosí de la causant i, per tant, parent en línia col·lateral dins del quart grau, en què al·lega ser hereu amb millor dret.  
Amb data 3 d'agost de 2021, es va remetre a l'Advocacia General de la Generalitat una proposta de resolució de terminació de l'expedient administratiu i declaració de la improcedència de declaració d'hereua la Generalitat respecte de Maria Josefa de la Esperanza Redilla, perquè se n'emetera informe d'acord amb el que disposa l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 27 de setembre de 2021, l'Advocacia General de la Generalitat emet l'informe favorable a la proposta de resolució.  
  
Fonaments de dret  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 954 del Codi Civil, en l'article 43.3 de la Llei 14/2003, de 10 d'abril, de patrimoni de la Generalitat Valenciana, la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada així com la improcedència de declaració a la Generalitat Valenciana com a hereua de Maria Josefa de la Esperanza Redilla, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant de l'existència d'hereu amb millor dret, dins del quart grau, una vegada obtingut l'informe favorable de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar aquesta resolució a les persones amb dret a heretar.  
  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant de la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Transcorreguts tres mesos des de l'endemà a la interposició del recurs d'alçada sense que aquest haja sigut resolt, es pot entendre desestimat i es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que s'hi puga exercitar qualsevol altre recurs o acció que s'estime que és procedent.  
  
València, 22 d'octubre de 2021.- La directora general del Sector Públic i Patrimoni: Isabel Castelló García.